Artikel







Sagens kerne





Sagens gerne drejer sig om de cigaretbokse, som var placeret bag kasserne i 7-Eleven-butikkerne sammen med de øvrige tobaksvarer.



Forbrugerombudsmanden har vurderet, at cigaretboksenes størrelse og udformning, herunder lys, grafik og farvesammensætning, samlet set betød, at der var tale om reklame i strid med tobaksreklameloven.





Forbrugerombudsmand, Christina Toftegaard Nielsen, udtaler i den sammenhæng











”Det er ulovligt at reklamere for tobak. I denne sag gjorde cigaretboksenes udseende, at jeg vurderer, at der var tale om tobaksreklame. Derfor har jeg valgt at politianmelde 7-Eleven og House of Prince.”



Det skal bemærkes at hverken 7-Eleven eller House of Prince er enige i, at de har overtrådt loven. Dette har dog ikke kunne forhindre en politianmeldelse af de to selskaber.





Reguleringen af tobaksreklamer



Ifølge § 3, stk. 1, i lov om forbud mod tobaksreklame er alle former for reklame for tobaksvarer forbudt. Forbuddet gælder dog ikke eksempelvis neutral udstilling af tobaksvarer eller prisskilte for tobaksvarer på tobaksudsalgssteder.





Forbrugerombudsmanden har valgt at politianmelde de 2 selskaber, idet Butikskæden 7-Eleven og tobaksproducenten House of Prince efter Forbrugerombudsmandens opfattelse har reklameret ulovligt for cigaretter i 139 7-Eleven butikker.Ifølge Forbrugerombudsmanden har de to selskaber reklameret ulovligt i perioden 2012-2016.